Joonisel 3 on kujutatud kopsuvähki haigestumise risk seoses radoonist tuleneva kiirguse ja suitsetamisega. Kui suitsetada päevas üks pakk sigarette, suureneb (Maailma Tersvishoiuorganisatsiooni Euroopa Regionaalbüroo teabematerjali põhjal) kopsuvähki haigestumise risk 10-20 korda. Suitsetamine muudab radooniprobleemi oluliselt hullemaks, sest suitsu enda mõjule lisanduvad suitsuosakestele kinnitunud radooni tütarproduktide emiteeritud kiirgus ja radoonist tulenev kiirgus. Sama kehtib ka passiivse suitsetamise korral. Seega on lihtsaim abinõu radoonist tuleneva terviseriski vähendamiseks suitsetamise piiramine.